|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ**  **Γραφείο Τύπου**  **& Επικοινωνίας**  **Λαμία, 14/3/2019** |

**«Διάσημα ζευγάρια του 20ου αιώνα» στο Δημοτικό Θέατρο Λαμίας**

Ο Δήμος Λαμιέων και η Δημοτική Κοινωφελής Επιχείρησή του σε συνεργασία με την Περιφέρεια Στερεάς Ελλάδας και το Πνευματικό Κέντρο Ρουμελιωτών συνδιοργανώνουν την εκδήλωση «**Διάσημα ζευγάρια του 20ου αιώνα**», ένα ζωντανό αφιέρωμα σε θρυλικά ζευγάρια από το χώρο της Τέχνης, της Επιστήμης και όχι μόνον, το **Σάββατο 16 Μαρτίου 2019** και ώρα **19:00** στο Δημοτικό Θέατρο Λαμίας.

Στην εκδήλωση συμμετέχει το Δημοτικό Ωδείο Λαμίας και το Λύκειο Ελληνίδων Λαμίας, η θεατρική ομάδα των Αποστόλη Ρούσκα, Σοφίας Αλαφοδήμου και Νέστορα Τσιάτσιου και το χορευτικό ζευγάρι των Swingcats, ενώ απαγγέλουν η Φωτεινή Φύκα και ο Παναγιώτης Καρτέρης.

Η είσοδος για το κοινό θα είναι ελεύθερη.

**Από το Γραφείο Τύπου του Δήμου Λαμιέων**